**Zdravie**

Pretože, zdravie našich detí je pre nás veľmi dôležité, prosíme všetkých rodičov, ktorých dieťa má prvé symptómy ochorenia, aby svoje dieťa nechali doma na preliečenie a priniesli voje dieťa späť do materskej škôlky až keď bude schopné  plnohodnotne sa zapojiť do hier a edukačných činností. Nakoľko do materskej škôlky prijímame iba zdravé deti,
v prípade podozrenia na ochorenie môže učiteľka odmietnuť prijatie dieťaťa do triedy.
Učitelia nesmú taktiež deťom podávať akékoľvek lieky. V prípade ak dieťa počas dňa ochorie,
učiteľ zabezpečí izoláciu dieťaťa s dozorom a okamžite informuje telefonicky rodiča.

Zodpovedným prístupom chránite zdravie svojho dieťaťa , ale aj iných detí a personálu školy.

**Oblečenie**

Deti by mali chodiť do škôlky primerane oblečené pre pobyt vnútri škôlky,
ako aj na pobyt vonku vzhľadom na počasie. Prosíme rodičov, aby deti nosili odev,
 ktorom sa budú cítiť nielen pohodlne, ale budú aj schopné sa samy obliecť a vyzliecť,
aby sme spoločne v maximálnej miere podporovali ich samostatnosť.
Nezabúdajte, že pri činnostiach v materskej škôlke sa deti môžu občas aj zašpiniť,
prispôsobte tomu prosím oblečenie dieťaťa, aby sme sa vyhli zbytočným konfliktom.